Predkladacia správa

     Na základe úlohy C.21. uznesenia vlády SR č. 805 z 9. októbra 2000 bolo ministrovi kultúry uložené čerpať v roku  2001 prostriedky z prevzatého úveru od Rozvojovej banky Rady Európy na účely rozvojových potrieb najviac do sumy 7,5 mil. Sk a to do 31. 12. 2001.
     Rámcová úverová zmluva medzi Rozvojovou bankou Rady Európy a Slovenskou republikou zastúpenou Ministerstvom financií na projekt „Multifunkčné kultúrne a knižničné centrum – Obnova a revitalizácia historických budov Univerzitnej knižnice v Bratislave“  bola   podpísaná dňa 28. 12. 2001.
     Termín uskutočnenia podpisu úverovej zmluvy zamedzil možnosť čerpania úverových finančných prostriedkov ešte v roku 2001 v zmysle úlohy C.21. uznesenia vlády SR č. 805/2000.
     Z tohto dôvodu Ministerstvo kultúry SR predkladá zrušenie úlohy C.21. uznesenia vlády SR č. 805/2000 a predkladá uplatnenie v návrhu štátneho rozpočtu na rok 2003 finančných prostriedkov v rámci kapitoly Ministerstva kultúry SR na úverovaný projekt Multifunkčné kultúrne a knižničné centrum – Obnova a revitalizácia historických budov Univerzitnej knižnice v Bratislave v sume 129,8 mil. Sk, t.j. vrátane nečerpaných prostriedkov z tranže v roku 2001 v sume 7,5 mil. Sk z úveru Rozvojovej banky Rady Európy.